Цар Константин мобу навалио
Цар Константин мобу навалио:
Двеста српа, триста везиоца,
На сам данак Огњану Марију,
До пладне су и плели и жњели,
А од пладне сузе проливали:
Громом бије громовник Илија,
Стрелом стреља Св. Пантелија,
Огњем гори Огњена Марија. 
Тешила их сестра Магдалена:
„Не би громом громовник Илија,
Не стрел’ стрелом Св. Пантелија,
Не гор’ огњем Огњана Марија
Лазару је голема невоља:
У двору му љуба оболела
А у пољу пшеница прозрела.”

Имена лица од којих су забележене песме 

Ленка жена Васе Станковића, писара општинског, из села Шаркамена.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 24., стр. 29.

Посленичке песме
Народне песме у Крајини